**Una concepció Global de l’Educació Superior Professional/ universitària**

1) Educació Superior o Ensenyament Superior?

La persona que inicia estudis superiors s’hauria de considerar bàsicament **ja educada**: És un ciutadà major d’edat, amb **dret a vot** i **responsabilitat jurídica, “emancipat”?.**

En principi quan un estudiant decideix iniciar uns estudis superiors ho fa lliurament, d’acord amb les seves aficions, aptituds i habilitats o *skills,* i evito aquí el terme competències; en faré esment més endavant.

Aquesta decisió i elecció es fonamentarà en l’educació ja rebuda en l’escola, la família, l’entorn immediat i els *media*.

2) El meu dubte entre els termes: **Educació o Ensenyament,** que he suggerit, no te altre objectiu que remarcar que: el qualificatiu **superior** indica o implica que: aquesta formació va dirigida a **persones adultes**. Ensenyament, que els interessats escolliran de forma personal o lliure.

La actual legislació no obliga a ningú a assolir aquest nivell de formació, educació o ensenyament; raó per la qual no és gratuïta. No obstant, ha d’estar a l’abast de tot ciutadà que la desitgi i estigui capacitat per cursar-la.

3) Aquesta oferta de **Formació, Aprenentatge o Ensenyament** hauria d’abastar, des de la que, de forma reduccionista, anomenem acadèmica (**La Universitària**) a la denominada professional (**Els Mòduls de grau superior de FP).**

4) La oferta de **Formació superior** hauria de serun àmbit d’ensenyament continuat en amplitud, des d’un a l’altre extrem dels dos assenyalats abans, si be és evident que alguns estudis clàssicament universitaris tenen un important component professional. Per exemple: Dret, Medecina, etc.. En altres àmbits, estudis o “carreres”, aquesta dimensió professional és molt menys evident, com en el cas de la filologia clàssica o filosofia; però en el meu entendre, en cap cas aquesta dimensió o competència específica hauria de ser nul·la.

5) I finalment, no menys important, cal considerar la Formació o Educació Superior com el recurs bàsic del nostre país per: la creació de coneixement, el progrés en la recerca, la millora en les habilitats, la creació o introducció de noves tecnologies, la innovació i la generació de llocs de treball, i la creació de riquesa

**Graduats Universitaris i sortides professionals**

**La carrera Acadèmica, en la torre d’ivori**

**L’Access a la torre d’ivori** s’inicia actualment amb **El grau universitari,** segueix amb el **Mestratge** o Màster, l’aconseguiment d’una beca de doctorat, i el Grau de **Doctor.** La carrera acadèmica finalitza amb una plaça (de docència o de recerca) en una universitat. Si s’assoleix aquesta plaça: **Èxit**, en el cas contrari: **Fracàs.**

Un elitisme absurd i una concepció reductiva de de la carrera acadèmica, ha generat moltes frustracions personals i moltes tensions en les comunitats universitàries, ja que aquestes **places** han estat, casi sempre, vinculades al caràcter de **funcionari.** (Càtedres i places públiques de recerca). Llocs de treball molt dignes que es creen i es proveeixen per raons d’estat i d’acord amb les possibilitats pressupostàries.

Amb la massificació dels estudis universitaris es fa evident que les universitats no podran mai absorbir ni tant sols el 5% del conjunt de la seva producció de graduats, ni a nivell de màster ni de doctors. Cal tenir en compte que, actualment, per un lloc de treball, la societat demana o un especialista o un generalista de nivell. Per tant, la formació o ensenyament universitari, ha d’incloure elements de professionalització en la preparació dels graduats com a objectiu general, tant a nivell de graduats, com de màsters o doctors. La Universitat ha de trobar en la Societat la seva realització.

Si el nostre país, Catalunya, vol potenciar el I+D+I, l’empresa catalana necessita molts professionals de la recerca: Doctors acadèmicament formats però amb **ofici,** la professió com a objectiu, **no** exclusivament **la carrera acadèmica com a realització.**

**La carrera professional**

Quan els salaris i les possibilitats de promoció en l’àmbit de l’ensenyament eren en general inferiors a les que s’oferien en el mon de l’empresa, les vocacions per la **carrera acadèmica** disminuïen. Fet comprensible. També s’entén que aquesta tendència s’invertís quant es va donar el merescut i necessari millorament de les perspectives professionals en el món de l’ensenyament. Quan parlo de carrera acadèmica incloc també a molts llicenciats o graduats que han optat pel mon del ensenyament de l’actual batxillerat o formació professional.

Les carreres professionals clàssiques de sempre, heretades dels antics **oficis**: metge, advocat, veterinari, comptable o banquer, s’han mantingut i adaptat a l’evolució dels temps i de l’ensenyament superior. No obstant, altres professions o arts s’han modificat radicalment o han desaparegut en els darrers 80 anys: boter, ferrer, baster, etc.

**La carrera professional** ha estat sempre depenent **del que la societat del moment necessita demanda o exigeix.**

La complexitat i responsabilitat de l’exercici professional va donar origen als antics i encara actuals gremis, que en el fons han donat lloc a les actuals societats de professionals: com Empreses en les quals una gran majoria de **graduats superiors fa la seva carrera professional.**

**L’empresa i llurs professionals tant sols tindran èxit o sentit, si donen resposta a les demandes de la societat, o sigui, a allò que el mercat demana. Fet bàsic que ha de nodrir els estudis de formació professional, especialment la de nivell superior, tot tenint molt present la evolució meteòrica de tots els sectors industrials. Aquesta realitat obliga a tots a mantenir al dia la correspnent competència durant tota la vida professional.**

**No és possible considerar l’Educació Universitària i la Professional de forma reduccionista.**

**Una i altra han de constituir un tot: la formació Superior en la que l’Acadèmia i la Professió poden ser els extrems d’un continu de col·laboració**